SL Uradni list Evropske unije L 93/30

UREDBA KOMISIJE (EU) 2017/624

z dne 30. marca 2017

o spremembi prilog II in V k Uredbi Evropskega parlamenta in Sveta (ES) št. 396/2005 glede mejnih vrednosti ostankov za bifenazat, daminozid in tolilfluanid v ali na nekaterih proizvodih

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Evropskega parlamenta in Sveta (ES) št. 396/2005 z dne 23. februarja 2005 o mejnih vrednostih ostankov pesticidov v ali na hrani in krmi rastlinskega in živalskega izvora ter o spremembi Direktive Sveta 91/414/EGS (1) in zlasti člena 14(1)(a) in člena 18(1)(b) Uredbe,

ob upoštevanju naslednjega:

(1) Mejne vrednosti ostankov (v nadaljnjem besedilu: MRL) za bifenazat so bile določene v Prilogi II k Uredbi (ES) št. 396/2005. Za daminozid in tolilfluanid so bile MRL določene v Prilogi V k navedeni uredbi.

(2) Za bifenazat je Evropska agencija za varnost hrane (v nadaljnjem besedilu: Agencija) predložila obrazloženo mnenje glede obstoječih MRL v skladu s členom 12(2) Uredbe (ES) št. 396/2005 v povezavi s členom 12(1) Uredbe (2). Priporočila Agencije o pregledu obstoječih MRL so bila izvedena z Uredbo (EU) št. 79/2014 (3).

(3) Za daminozid je Agencija predložila obrazloženo mnenje glede obstoječih MRL v skladu s členom 12(1) Uredbe (ES) št. 396/2005 (4). Priporočila Agencije o pregledu obstoječih MRL so bila izvedena z Uredbo (EU) št. 87/2014 (5).

(4) Za tolilfluanid je Agencija predložila obrazloženo mnenje glede obstoječih MRL v skladu s členom 12(1) Uredbe (ES) št. 396/2005 (6). Priporočila Agencije o pregledu obstoječih MRL so bila izvedena z Uredbo Komisije (EU) 2015/552 (7).

(5) Kar zadeva proizvode, za katere se ni poročalo o ustreznih registracijah ali uvoznih tolerancah na ravni Unije in za katere ni bila na voljo nobena MRL iz Codexa, je Agencija ugotovila, da je potreben nadaljnji premislek odgovornih za obvladovanje tveganja. Ob upoštevanju trenutnega znanstvenega in tehnološkega znanja so bile MRL za bifenazat določene z Uredbo (EU) št. 79/2014 v višini specifične meje določljivosti, MRL za daminozid in tolilfluanid pa so bile določene z Uredbo (EU) št. 87/2014 in Uredbo (EU) 2015/552 v višini privzete MRL v skladu s členom 18(1)(b) Uredbe (ES) št. 396/2005.

(6) Komisija se je glede potrebe po prilagoditvi nekaterih mej določljivosti posvetovala z referenčnimi laboratoriji Evropske unije. V primeru opredelitev kompleksnih ostankov, ki imajo več sestavin, je treba vsako sestavino analizirati z mejo določljivosti, ki je tehnično izvedljiva in čim nižja. Če je MRL določena v višini meje določljivosti, je ta meja določljivosti vsota mej določljivosti za vse sestavine iz opredelitve ostanka. Opredelitev ostanka za bifenazat, daminozid in tolilfluanid zajema več sestavin, zato so navedeni laboratoriji ugotovili, da bi bilo treba ob upoštevanju potrebe po analizi vseh sestavin iz opredelitev ostankov na ravni, ki je tehnično izvedljiva, zvišati MRL, ki so določene v višini meje določljivosti (vsota mej določljivosti sestavin).

(7) Uredbo (ES) št. 396/2005 bi bilo zato treba ustrezno spremeniti.

(8) Ukrepi iz te uredbe so v skladu z mnenjem Stalnega odbora za rastline, živali, hrano in krmo –

SPREJELA NASLEDNJO UREDBO:

Člen 1

Prilogi II in V k Uredbi (ES) št. 396/2005 se spremenita v skladu s Prilogo k tej uredbi.

Člen 2

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 30. marca 2017 Za Komisijo Predsednik Jean-Claude JUNCKER

(1) UL L 70, 16.3.2005, str. 1.

(2) Evropska agencija za varnost hrane; Review of the existing maximum residue levels (MRLs) for bifenazate according to Article 12 of Regulation (EC) No 396/2005 (Pregled obstoječih mejnih vrednosti ostankov (MRL) za bifenazat v skladu s členom 12 Uredbe (ES) št. 396/2005). EFSA Journal 2011;9(12):2484. [48 str.]

(3) Uredba Komisije (EU) št. 79/2014 z dne 29. januarja 2014 o spremembi prilog II, III in V k Uredbi Evropskega parlamenta in Sveta (ES) št. 396/2005 glede mejnih vrednosti ostankov za bifenazat, klorprofam, esfenvalerat, fludioksonil in tiobenkarb v ali na nekaterih proizvodih (UL L 27, 30.1.2014, str. 9).

(4) Evropska agencija za varnost hrane; Review of the existing maximum residue levels (MRLs) for daminozide according to Article 12 of Regulation (EC) No 396/2005 (Pregled obstoječih mejnih vrednosti ostankov (MRL) za daminozid v skladu s členom 12 Uredbe (ES) št. 396/2005). EFSA Journal 2012;10(4):2650. [16 str.]

(5) Uredba Komisije (EU) št. 87/2014 z dne 31. januarja 2014 o spremembi prilog II, III in V k Uredbi Evropskega parlamenta in Sveta (ES) št. 396/2005 glede mejnih vrednosti ostankov za acetamiprid, butralin, klorotoluron, daminozid, izoproturon, pikoksistrobin, pirimetanil in trineksapak v ali na nekaterih proizvodih (UL L 35, 5.2.2014, str. 1).

(6) Evropska agencija za varnost hrane; Review of the existing maximum residue levels (MRLs) for tolylfluanid according to Article 12 of Regulation (EC) No 396/2005 (Pregled obstoječih mejnih vrednosti ostankov (MRL) za tolilfluanid v skladu s členom 12 Uredbe (ES) št. 396/2005). EFSA Journal 2013;11(7):3300. [37 str.]

(7) Uredba Komisije (EU) 2015/552 z dne 7. aprila 2015 o spremembi prilog II, III in V k Uredbi Evropskega parlamenta in Sveta (ES) št. 396/2005 glede mejnih vrednosti ostankov za 1,3-dikloropropen, bifenoks, dimetenamid-P, proheksadion, tolilfluanid in trifluralin v ali na nekaterih proizvodih (UL L 92, 8.4.2015, str. 20).